Marita van der Vyver blog: Skep 'n slag asem
JY LEES NOU Marita van der Vyver blog: Skep 'n slag asem
Sjoe! En nog 'n sjoe. Ná vyf dae op die pad en met altesaam vyf episodes 'in die blik' kry ek vandag 'n kans om by my eie huis tot verhaal te kom.
Ek wou sê om asem te skep, maar die yskas is leeg en die wasgoedmandjies loop oor en die hoop strykwerk raak al amper aan die dak. David, waar is jy noudat ek jou nodig het? (Toe ek in Cannes 'n baadjie moes stryk voordat die kameras begin draai, gryp ons gasheer David Malan die kledingstuk by my en stryk dit blitsig en beter as wat ek dit ooit sou kon doen. Hy was mos op sy dag 'n butler, sien. En het dít my nou imponeer! 'n Man wat nie net kan kook nie maar ook kan stryk!